У Вікіпедыі ёсць артыкулы пра іншых людзей з імем Родры.
**Ро́дры ап Ме́рвін**, таксама **Родры Вялікі** (вал.: Rhodri ap Merfyn, Rhodri Mawr; каля 820—878) — валійскі кіраўнік з дынастыі Гвінеда, які валадарыў на большыя частцы тэрыторыі Уэльса. Ён першы з валійскіх кіраўнікоў, які атрымаў тытул «Вялікі», у ірландскіх «Аналах Ульстэра» завецца «каралём брытаў».

Біяграфія
---------

Карта ўладанняў Родры ап Мервіна ва Уэльсе.
Родры быў сынам кіраўніка Гвінеда Мервіна Врыха (Вяснушкаватага) і Нест, дачкі Кадэла з каралеўскага дому Повіса. Пасля смерці свайго бацькі ў 844 годзе Родры атрымаў па спадчыне трон Гвінеда. Калі дзядзька Родры, кіраўнік Повіса Кінген ап Кадэл памёр у паломніцтве ў Рым у 855 годзе, Родры ўзышоў і на трон гэтага каралеўства. У 872 годзе загінуў кароль Сейсілуга Гуган і Родры, які быў мужам Ангхарад, сястры Гугана, далучыў Сейсілуг да сваіх уладанняў. Такім чынам, ён стаў кіраўніком большай часткі Уэльса.

На працягу свайго кіравання Родры быў вымушаны адбіваць напады англасаксаў, а таксама супрацьстаяць ўзрастаючаму ціску вікінгаў, якія ў 854 годзе разарылі востраў Англсі. У 856 годзе ён перамог армію скандынаваў пад кіраўніцтвам нейкага Горма ці Хорма. Пра перамогу «Рорыка» над нарманамі распавядаецца, у прыватнасці, у двух вершах Седулія Скота, прыдворнага паэта франкскага караля Карла Лысага.

У 877 годзе Родры зноў ваяваў з вікінгамі на Англсі, але пацярпеў паражэнне і быў вымушаны бегчы ў Ірландыю. У наступным годзе Родры і яго сын Гурыяд былі забіты: паведамляецца, што іх праціўнікамі былі англасаксы пад кіраўніцтвам Альфрэда Вялікага. Калі праз некалькі гадоў Анараўд ап Родры атрымаў перамогу над войскамі Мерсіі, у аналах гэта падзея была адзначана як «помста Бога за Родры».

Сын Родры Кадэл заваяваў Дывед, які пазней, пры ўнуку Родры Хівеле, быў злучаны з Сейсілугам у каралеўства Дэхейбарт.

Зноскі
------

1. ↑  *(unspecified title)* Праверана 7 жніўня 2020.

Літаратура
----------

* Nora K. Chadwick. *Celtic Britain*. London: Thames and Hudson, 1963
* John Edward Lloyd. *A history of Wales: from the earliest times to the Edwardian conquest*. London: Longmans, Green & Co. 1911

Спасылкі
--------

* Кароткі жыццяпіс  (англ.)
* Родры Архівавана 22 мая 2012.


| ?Родры ап Мервін — продкі |
| --- |
| 

|  |  |  |  |
| --- | --- | --- | --- |
|  |  | Alcwin ap Tegyd ap Gwyar[d] |  |
|  |  |  |
|  |  |  |  |
|  |  | Gwriad ap Elidyr[d] |  | Elidir ap Sandde[d] |  |  |  |
|  |  |  |  |  |  |
|  |  |  |  |  |  |  |  |  |  |  |
|  |  |  |  |  |  | Celeinion verch Tudwal[d] |  |
|  |  | Мервін ап Гурыяд[d] |  |  |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | Родры ап Мервін |  |  |  |  | Ethyllt ferch Cynan[d] |  | Cynan Dindaethwy[d] |  | Rhodri Molwynog ap Idwal[d] |  |
|  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |
|  |  |  | Nest ferch Cadell[d] |  | Cadell ap Elisedd[d] |  | Brochfael ap Elisedd[d] |  | Elisedd ap Gwylog[d] |  |
|  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |
|  |  |  |  |  |  |

 |

|  |  |
| --- | --- |
| ⚙️   Тэматычныя сайты | The Peerage |
| Слоўнікі і энцыклапедыі | Вялікая каталанская · Валійскі біяграфічны · Britannica (онлайн) · Dictionary of National Biography · Оксфардскі біяграфічны |
| Генеалогія і некрапалістыка | WikiTree · WeRelate · Geni.com · Rodovid · genealogics.org |